อี ซุน-แจ

อี ซุน-แจ (; 16 พฤศจิกายน ค.ศ. 1934 – 25 พฤศจิกายน ค.ศ. 2025)Lee Soon-jae, one of Korea’s longest-serving actors, dies at 91 เป็นนักแสดงชายชาวเกาหลีใต้ เขาเป็นนักแสดงที่มีผลงานโดดเด่นทั้งในจอเล็กและจอใหญ่ยาวนานกว่า 6 ทศวรรษ และได้รับเครื่องอิสริยาภรณ์วัฒนธรรมชั้นสองเพื่อเชิดชูผลงานในฐานะนักแสดงของเขา อีเปิดตัวบนหน้าจอโทรทัศน์ในปี ค.ศ. 1961 กับละครเรื่องแรกของการเปิดสถานีโทรทัศน์เคบีเอสเรื่อง Should I Become a Human Too

 ชีวิตวัยเด็กและการศึกษา 
อีเกิดที่เมืองโฮรยอง จังหวัดฮัมกย็องเหนือ ซึ่งปัจจุบันเป็นส่วนหนึ่งของประเทศเกาหลีเหนือ เมื่ออีอายุได้สี่ขวบ ครอบครัวของเขาย้ายไปอยู่ที่โซล ซึ่งเป็นที่ที่ปู่ย่าตายายของอีอาศัยอยู่ ปู่ของอีทำธุรกิจอสังหาริมทรัพย์ขนาดเล็ก ขณะที่พ่อของเขาผลิตและขายสบู่ อีเติบโตในย่านอาฮยอนดง และจบการศึกษาจากโรงเรียนมัธยมโซล รวมถึงมหาวิทยาลัยแห่งชาติโซล ซึ่งมีชื่อเสียงโด่งดังGo, Ji-yeon (1 October 2008). "모교 서울대 이순재 초청강연..."리더, 국민 뜻 포용해야"" . The Daily (in Korean). Retrieved 2013-07-04.

ความสนใจในการแสดงของอีเริ่มขึ้นประมาณคริสต์ทศวรรษ 1950 เมื่อภาพยนตร์จากหลายประเทศเข้ามาในเกาหลี และอี ซุน-แจเริ่มมีความปรารถนาที่จะสัมผัส ‘ศิลปะ’ ขณะชมผลงานเหล่านี้ ส่วนใหญ่เขาชมผลงานจากอิตาลี ฝรั่งเศส และอังกฤษ เขาประทับใจกับภาพยนตร์อิตาลีที่มุ่งเน้นลัทธิเรียลลิสม์ใหม่เป็นพิเศษ นอกจากนี้ ขณะชมผลงานของอเมริกันที่ผสมผสานด้านการค้าและศิลปะ เขาก็คิดว่าถ้าเขาสามารถแสดงได้แบบนั้นก็คงดี เมื่อเขาไปอังกฤษ เขาได้ชมละครของเชกสเปียร์เรื่องแฮมเล็ต ริชาร์ดที่ 3 และโรมิโอและจูเลียต เขาชื่นชอบลอเรนซ์ โอลิวีเอร์เป็นอย่างมาก อีตัดสินใจเข้าสู่วงการการแสดงในช่วงฤดูหนาว ขณะเรียนมหาวิทยาลัยชั้นปีที่สอง ด้วยความปรารถนาที่จะแสดงละครเวที เขาจึงไปทำงานที่ร้านกาแฟอีสต์ ซาลอน บนถนนมยองดง ซึ่งเป็นแหล่งรวมของศิลปินและนักเขียนที่นำโดยอี แฮ-รัง

หลังจากปลดประจำการจากกองทัพ อีทำงานเป็นพนักงานประจำในตำแหน่งหัวหน้าสำนักงานกระจายเสียง แต่เขาก็มั่นใจว่านี่ไม่ใช่เส้นทางของเขา จากนั้นเขาขอให้อี แฮ-รัง มอบบทบาทหนึ่งให้ โดยได้รับบทเป็นเมอร์คิวทิโอในเรื่องโรมิโอและจูเลียต พ่อของเขาตั้งคำถามต่อการตัดสินใจของเขา เพราะคิดว่าจะยากเกินไปและไม่คุ้มค่า แต่สุดท้ายก็ยอมตกลง

 อาชีพ 
อี ซุน-แจเปิดตัวครั้งแรกในปี ค.ศ. 1956 กับละครเวทีเรื่อง Beyond the Horizon ขณะที่เขาเป็นนักศึกษาชั้นปีสุดท้ายของคณะปรัชญาที่มหาวิทยาลัยแห่งชาติโซล

 อ้างอิง 

หมวดหมู่:บุคคลที่เกิดในปี พ.ศ. 2477
หมวดหมู่:บุคคลที่เสียชีวิตในปี พ.ศ. 2568
หมวดหมู่:นักแสดงละครโทรทัศน์ชายชาวเกาหลีใต้
หมวดหมู่:นักแสดงภาพยนตร์ชายชาวเกาหลีใต้
หมวดหมู่:นักแสดงละครเวทีชายชาวเกาหลีใต้
หมวดหมู่:ศิษย์เก่าจากมหาวิทยาลัยแห่งชาติโซล